Biblija (Tomislav Dretar)/Allah odlučuje poštedjeti Nuha


Allah odlučuje poštedjeti Nuha 

9 Evo Nuhove porodice: Nuh, čovjek pravedan, bi neporočan usred naraštaja svojeg vremena. Slijeđaše on putove Božje, 
10 pa porodi tri sina: Sema, Šama i Jafeta. 
11  Zemlja bijaše iskvarena pred Allahom i puna nasilja.
12 Allah pogleda zemlju i vidje ju iskvarenom, jer svako tijelo  bijaše izopačeno na zemlji. 
13 Allah reče Nuhu : » Za mene, svršetak svakom tijelu je stigao! Jer, zbog ljudi zemlja je ispunjena nasiljem i ja ću ih uništiti sa zemljom. «
14 » Ti načini jednu lađu od namoljenog drveta. Načinićeš lađu s pregradcima. Namolićeš ju dobro i s vana i iznutra.  
15 Tu lađu napravi dugom 300 lakata, širokom 50 i visokom 30. 
16 Napravićeš  lađi jedan krov sa zabatom koji ćeš uzdignuti jedan lakat iznad nje. Ulaz u lađu stavićeš njoj sa strane, potom u njenoj unutrašnjosti napravićeš jedan kat pri dnu, jedan drugi i jedan treći. 
17 » Ja ću učiniti da dođe Potop to jest vode na zemlju, za uništiti pod nebesima svaki stvor s udahnutim životom; sve što je na zemlji izdahnuće. 
18 Ja ću uspostaviti svoj savez s tobom. » Uđi u lađu, ti, i s tobom, tvoji sinovi. 
19 Od svakog živog bića, od svakog tijela, uvešćeš jedan par u lađu da prežive s tobom; nek' budu jedno muško i jedno žensko! 
20 Od svake vrste ptica, od svake vrste životinja, od svake vrste sitne stoke zemaljske, jedan par od svake vrste doći će k tebi za preživjeti. 
21 A ti, uzmi od svega što se jede i načini za sebe jednu rezervu; biće to tvoja i njihova hrana.«
22 Tu je ono što učini Nuh; on učini tačno ono što mu je Allah bio propisao.

Allah odlučuje poštedjeti Nuha